उपप्रधान तथा परराष्ट्रमन्त्री श्रेष्ठसँग भारतीय राजदूत श्रीवास्तवको शिष्टाचार भेट
नवनियुक्त उपप्रधान तथा परराष्ट्रमन्त्री नारायणकाजी श्रेष्ठसँग भारतीय राजदूत नवीन श्रीवास्तवले शिष्टाचार भेटवार्ता गरेका छन् । 
काठमाडौँ — नवनियुक्त उपप्रधान तथा परराष्ट्रमन्त्री नारायणकाजी श्रेष्ठसँग भारतीय राजदूत नवीन श्रीवास्तवले शिष्टाचार भेटवार्ता गरेका छन् । श्रेष्ठलाई भेट्न श्रीवास्तव बिहीबार सिंहदरबारस्थित मन्त्रालय पुगेका थिए । उक्त अवसरमा दुई मुलुक बीचको सम्बन्धलाई थप बलियो बनाउने तथा दुवैलाई फाइदा हुने सहकार्यलाई अघि बढाउने विषयमा छलफल भएको परराष्ट्र मन्त्रालयले जनाएको छ । साथै, उक्त अवसरमा नवनियुक्त उपप्रधान तथा परराष्ट्रमन्त्री श्रेष्ठलाई भारतका विदेशमन्त्री एस. जयशंकरको सन्देशलाई पनि राजदूत श्रीवास्तवले प्रवाह गरेका थिए । 